

**MUHU VALLAVALITSUS**

**KORRALDUS**

Liiva 25. aprill 2023 nr 148

**Müügipileti hinna ja vormi kehtestamine**

Lähtudes kohaliku omavalitsuse korralduse seaduse § 30 lg 1 p.3, Muhu Vallavolikogu 20.05.2021. a määruse nr 58 „Tänava-ja turukaubanduse kord Muhu vallas“ § 9 lg 3 ja määruse lisana 1 kinnitatud turuala asendiskeem, Muhu Vallavolikogu 24.04.2013.a määruse nr 99 „Muhu vallavara valitsemise kord“ § 15 p.3 ja § 18, annab Muhu Vallavalitsus

**k o r r a l d u s e:**

1. Kehtestada müügipileti hinnad **tsoonis 1** (turuala) alljärgnevalt:

1.1 „tunni“ pilet **5 eurot** (kuni 2 tundi)

1.2 päeva pilet **10 eurot**

1.3 kuu pilet **20 eurot**

1.4 poolaasta pilet **50 eurot**

2. Kehtestada müügipileti soodushinnad **tsoonis 1** (turuala) kohaliku käsitööga ja aiasaadustega kauplevatele **füüsilistele isikutele** alljärgnevalt:

2.1 päeva pilet **3 eurot**

2.2 kuu pilet **10 eurot**

3. Kehtestada müügipileti päeva hinnaks **tsoonis 3** (parklaala) **5 eurot/ parkimiskoht**. Invaparkimise kohal kauplamist ei lubata.

4. Müügipilet tuleb taotleda valla kantseleist turualal tsoonides 1 ja 3 kauplemiseks ning tänavakaubanduse korras pakutava kauba või teenuse müümiseks.

5. Punktides 1 ja 2 kehtestatud hindade arvestuse aluseks on müügipind kuni 6 m2 kaupleja kohta. Ettenähtud alast suurema ala vajaduse korral lisandub soetatud müügipileti hinnale täiendav tasu lisaruutmeetri eest **2 eurot/m2** kohta.

6. Kinnitada Müügipileti vorm vastavalt käesoleva korralduse lisale 1. Enne käesoleva korralduse jõustumist väljastatud müügipiletid jäävad kehtima.

7. Kinnitada Turu reeglid käesoleva korralduse lisana 2.

8. Tunnistada kehtetuks Muhu Vallavalitsuse 26.05.2021. aasta korraldus nr 194 „Hinna kehtestamine müügipiletile ja Liiva ettevõtlusala rendipinnale “ p. 3-10.

9. Korraldus jõustub teatavakstegemisest.

Korraldust on võimalik vaidlustada 30 päeva jooksul haldusakti teatavakstegemisest, esitades vaide Muhu Vallavalitsusele haldusmenetluse seaduses sätestatud korras või esitades kaebuse Tallinna Halduskohtu Pärnu Kohtumajale halduskohtumenetluse seadustikus sätestatud korras.

/allkirjastatud digitaalselt/ /allkirjastatud digitaalselt/

Raido Liitmäe Ave Toomsalu

vallavanem vallasekretär